Մարի-Լոր Դելի

**Մարի-Լոր Դելի** (; ), ֆրանսիացի ֆուտբոլիստ, հարձակվող, որը հանդես է եկել Ֆրանսիայի հավաքականում։

## Ակումբային կարիերա
### Վաղ տարիներ
Դելին վաղ տարիքից զբաղվել է ֆուտբոլով հայրենիքում, նրա համար առաջին ակումբը Անյեր-սյուր-Ուազի «Օլիմպիկ Վիարմ Անյերն» էր։ Հինգ տարի թիմում անցկացնելուց հետո նա տեղափոխվել է «Դոմոն», իսկ 2005 թվականին հրավեր ստացել կլերֆոնտեն կենտրոնի հեղինակավոր ակադեմիա։ Ակադեմիայի թիմի կազմում նա երկու մրցաշրջաններում անցկացրել է 37 խաղ և դարձել 19 գոլի հեղինակ։ 2007/2008 մրցաշրջանից առաջ Մարի-Լորը հետաքրքրված էր «Մոնպելյե» և «ՊՍԺ» ակումբներով, և նա նախընտրել է պայմանագիր կնքել վերջինիս հետ, բայց այնտեղ անցկացրել է ընդամենը մեկ մրցաշրջան՝ խաղալով բոլոր 22 հանդիպումներն ու խփելով 16 գոլ։

### Մոնպելիե
2008 թվականի հունիսին «Մոնպելյեն»,  իր կազմ հրավիրեց Մարի-Լորին։ Նա ստացել է 23 համարը, որն ընտրվել է դաստիարակ Սարակ Մ'Բարեկի կողմից։ Առաջին մրցաշրջանում նա խփել է 19 գոլ և օգնել ակումբին նվաճել Ֆրանսիայի մարտահրավերի գավաթը։ Ակումբի կազմում նա ոչ միայն հանդես է եկել Ֆրանսիայի առաջին դիվիզիոնում, այլև խաղացել է ՈՒԵՖԱ-ի Չեմպիոնների լիգայում։ 2009/2010 մրցաշրջանի 20 հանդիպումներում նա խփել է 18 գոլ՝ առաջ թողնելով միայն Էժենի Լե Սոմմերին։

Challenge  cup-ի շրջանակներում նրան հաջողվել է վեց գոլ խփել հինգ հանդիպումներում, սակայն 2010 թվականի գավաթի եզրափակչում «Մոնպելյեն» Մարի-Լոր նախկին ակումբ ՊՍԺ-ին ջախջախել է 0:5 հաշվով։ Չեմպիոնների լիգայում որակավորման առաջին փուլերում Դելին երեք անգամ աչքի է ընկել և օգնել թիմին անցնել նախ բուլղարական սոֆիական ՆՍԱ ակումբին, ապա մակեդոնական «Տիկվենսանկային», 1/16 եզրափակչում հաղթական գոլ է խփել բելգիական «Ստանդարտ»- ի դեմ խաղում, բայց նրա ակումբը, այնուամենայնիվ, պարտվել է շվեդական «Ումեոյին» 1/4 եզրափակչում։ Արդյունքում Դելին ավարտել է մրցաշրջանը՝ 34 խաղով և 28 գոլով։

2010/2011 մրցաշրջանը Մարի-Լորին բերել է 22 հանդիպում և 14 գոլ Առաջին դիվիզիոնում։ Ֆրանսիայի գավաթի խաղարկությունում «Մոնպելյեն» հասել է եզրափակիչ, որտեղ 11 մետրանոցներով պարտվել է «Սենթ Էթյենին», իսկ Մարի-Լորը խփել է ընդամենը մեկ գոլ։

## Ազգային հավաքականում
Մարի-Լորը խաղացել է բոլոր երիտասարդական թիմերում` մինչև 19 տարեկանների հավաքականում նա դուրս է եկել 2007 թվականի Եվրոպայի առաջնության եզրափակիչ, որտեղ Ֆրանսիան համառ պայքարում պարտվել է Գերմանիային, իսկ Դելին ռմբարկուների վարկանիշում զբաղեցրել է առաջին տեղերից մեկը։ 2009 թվականի սեպտեմբերի 23-ին Մարի-Լորը նորամուտը նշել է Ֆրանսիայի հավաքականի կազմում Խորվաթիայի հավաքականի դեմ խաղում և աչքի ընկել խորվաթների դարպասը խփած գոլով (ի դեպ, ֆրանսիացիները հաղթեցին՝ խփելով յոթ անպատասխան գնդակ)։ Էստոնիայի դեմ հաջորդ խաղում Մարի-Լորը դուբլ է ձևակերպել, իսկ ֆրանսուհիները 12:0 հաղթել են։ Դելին հեշտությամբ մտել է Ազգային հավաքական և 2011 թվականի աշխարհի գավաթի խաղարկության ընտրության արդյունքում դարձել է 9 գնդակով ռմբարկուների մրցավազքի առաջատարներից մեկը։ 2011 թվականի Կիպրոսի գավաթի խաղարկությունում նա խփել է վեց գնդակ, ընդ որում՝ հեթ-տրիկ է ձևակերպել Նոր Զելանդիայի և Շոտլանդիայի դեմ խաղերում։ 2011 թվականի հունիսի 15-ին, աշխարհի առաջնությանը նախապատրաստվելու շրջանակներում, Մարի-Լորը ևս երկու գոլ է խփել Բելգիայի հավաքականի դարպասը (հաղթանակ 2:1), իսկ հունիսի 18-ին պատասխան խաղում ձևակերպել է հերթական հեթ-տրիկը (հաղթանակ 7:0 հաշվով), որը թվով երրորդն է վերջին հինգ խաղերում։ 2011 թվականի աշխարհի առաջնությունում նա աչքի է ընկել արդեն հունիսի 26-ին Նիգերիայի հետ խաղում, իսկ հուլիսի 5-ին գրավել Գերմանիայի հավաքականի դարպասը (չնայած Ֆրանսիան պարտվել է առաջնության տիրուհիներին 2:4 հաշվով)։ Մրցաշարի արդյունքներով Ֆրանսիան 4-րդն է և հայտնվել Լոնդոնի Օլիմպիական խաղերում։

## Ծանոթագրություններ

## Արտաքին հղումներ
* Профиль на сайте Лиги 1 

 
Կատեգորիա:1988 ծնունդներ
Կատեգորիա:Անձինք այբբենական կարգով
Կատեգորիա:Հունվարի 29 ծնունդներ
Կատեգորիա:Ֆուտբոլիստներ այբբենական կարգով
Կատեգորիա:Ֆրանսիացի ֆուտբոլիստներ
Կատեգորիա:Մոնպելիեի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Մեցի ֆուտբոլիստներ
Կատեգորիա:Կանանց ֆուտբոլի հարձակվողներ
Կատեգորիա:Ֆրանսիայի հավաքականի ֆուտբոլիստներ